**MANUÁL**

**NA VYKONANIE BONITÁCIE V PODMIENKACH SLK**

***Všetci účastníci bonitácie pred vykonaním bonitácie sú povinní preštudovať si Bonitačnú smernicu SLK!!!***

**Veterinárne PODMIENKY, humánne zaobchádzanie so psom:**

* Každý jedinec prihlásený na bonitáciu **musí mať** platné očkovania, ktoré doloží majiteľ bonitovaného jedinca Očkovacím preukazom.
* Na bonitácii **nesmie byť predvedený** chorý jedinec, podozrivý z choroby, po úraze, nevidiaci, nebezpečný jedinec alebo jedinec v majetku osoby, ktorému bolo odňaté právo vystavovať, chovať.
* Na bonitácii **smie byť predvedená hárajúca suka**, majiteľ však musí tento fakt oznámiť organizátorovi a takáto suka bude predvedená ako posledná v poradí.
* O prípadnom spore pre prítomnosť akejkoľvek stopy po operačnom zásahu, ktorý pozmení vzhľad jedinca a zakrýva vadu (očné viečka a podobne) **rozhodne autorita** (predseda komisie, veterinárny lekár).
* **Jedinca predvádza** na bonitácii jeho majiteľ alebo ním poverená osoba a to po celú dobu bonitácie. Účasť viacerých osôb pri manipulácii s jedincom v priebehu bonitácie **nie je povolená.**Psovodom **nesmie byť** člen Bonitačnej komisie.
* **Psovod môže** jedincovi podávať odmeny a komunikovať s ním.
* Jedinec musí byť počas celého priebehu bonitácie na pevnom obojku a max.na 120 cm voľnom vodidle, **zakázaný je** ostnatý alebo elektrický obojok. Jedinec nesmie byť škrtený, nútený byť v priestore, nesmie sa krčiť, snažiť sa o únik, vrčať, napádať komisiu, či majiteľa.
1. **PRED SAMOTNÝM VYKONANÍM BONITÁCIE:**
* **Zaslanie Žiadosti o delegovanie rozhodcu** na bonitáciu na SKJ (domáceho rozhodcu minimálne 30 dní a zahraničného rozhodcu minimálne 3 mesiace pre konaním bonitácie).

**Vykoná:** Poradca chovu SLK.

* **Oznámenie termínu a miesta konania bonitácie** na webovej stránke SLK a Facebooku SLK (minimálne 30 dní pred termínom konania bonitácie).

**Vykoná:** Poradca chovu SLK v súčinnosti s administrátorom webu.

* **Podanie písomnej Žiadosti o vykonanie bonitácie** (na predpísanom tlačive) s prílohami v súlade s čl. III., ods. 6 Bonitačnej smernice SLK Poradcovi chovu SLK (minimálne 30 dní pred konaním bonitácie).

 **Vykoná:** Majiteľ bonitovaného jedinca.

* **Zaplatenie poplatku** na účet SLK SK 6902 0000 0000 2552849458 (člen SLK vo výške 25,- EUR, nečlen vo výške 50,- EUR)

 **Vykoná:** Majiteľ bonitovaného jedinca.

* **Zaslanie oznámenia** žiadateľovi (majiteľovi bonitovaného jedinca) o prijatí jeho Žiadosti o vykonanie bonitácie.

 **Vykoná:** Poradca chovu SLK.

* **Zaslanie oznámenia** majiteľovi bonitovaného jedinca o zamietnutí Žiadosti o bonitáciu s uvedením dôvodu zamietnutia (ak bonitovaný jedinec nespĺňa podmienky).

 **Vykoná:** Poradca chovu SLK.

* **Zaslanie Manuálu** na vykonanie bonitácie **a pozvania na bonitáciu** v podmienkach SLK majiteľovi bonitovaného jedinca (3-7 dní pred konaním bonitácie).

 **Vykoná:** Poradca chovu SLK.

1. **Priebeh bonitácie:**
* **Overenie prítomnosti jedincov** prihlásených na bonitáciu (podľa vypracovaného zoznamu). **Vykoná:** Poradca chovu SLK.
* **Určenie poradia bonitovaných jedincov** (najskôr psy, potom suky).

 **Vykoná:** Poradca chovu SLK.

* **Kontrola administratívy:**
	+ **Overenie totožnosti bonitovaného jedinca** (Preukaz o pôvode, kontrola čipu), **Očkovací preukaz** (Pet pas) a platnosť očkovaní, **Originál minimálne dvoch posudkov** (z KV alebo ŠV SLK), **Originál posudku o vyšetrení psa na DBK** **a DLK**, genetické vyšetrenie **LPN 1, LPN 2,** vyšetrenie na stanovenie profilu **DNA,** genetické vyšetrenie na **LEMP, LPPN3, Potvrdenie o zaplatení bonitačného poplatku,** **Originál prihlášky na bonitáciu,** **Podpísanie** s**úhlasu majiteľa jedinca** so spracovaním osobných údajov a so zverejnením zbonitovaného (uchovneného) jedinca na webovej stránke klubu.

 **Vykoná:** Bonitačná komisia.

* **Meranie výšky:**
* Vykonáva sa na rovnej podložke, min. 2 krát s tým, že po prvom meraní sa pes prejde a znova sa odmeria, aby neboli pochybnosti o správnosti merania. Meranie sa vykoná v kohútiku. Psy musia mať výšku min. 72 cm, suky min. 65 cm.

 **Vykoná:** Bonitačná komisia.

* **Váženie:**
* Vykonáva sa na váhe na rovnej podložke, min. 2 krát s tým, že po prvom vážení sa pes prejde a znova sa odváži, aby neboli pochybnosti o správnosti odváženia. Jedinec musí byť celý na váhe, vrátane chvosta, majiteľ musí držať psa na voľnom vodidle. Pes musí vážiť min. 55 kg, suka min. 45 kg.

 **Vykoná:** Bonitačná komisia.

* **Hodnotenie exteriéru:**
* kontrola úplnosti a pravidelnosti **chrupu**, zhryzu, postavenie špičiakov voči ďasnám,
* psom sa skontrolujú **semenníky** – musia byť plne vyvinuté, úplne zostúpené, nesmú vychádzať z miešku a putovať,
* kontrola **očí**, **očných viečok**
* hodnotenie **exteriéru jedinca v postoji** – konštitúcia (mohutnosť), pohlavný výraz, formát, utváranie hlavy, horná a dolná línia, hrudné a panvové končatiny, ich uhlenie, postavenie láb, postavenie a nasadenie chvosta, srsť a jej kvalita, celkový dojem,
* hodnotenie **jedinca v pohybe** – v predvedení od rozhodcu a späť a pohyb z boku, sleduje sa práca končatín, dynamika pohybu, postavenie a nesenie chvosta v pohybe.

 **Vykoná:** Bonitačná komisia.

* **Povahový test:**

*Povaha bonitovaného jedinca sa hodnotí počas všetkých úkonov priebehu bonitácie, od kontroly čipu až po ukončenie povahového testu. Povahový test sa vykonáva bez prerušenia, každý jedinec absolvuje všetky po sebe idúce kroky, v danom poradí. Nie je možné niektoré kroky vynechať, vymeniť, nahradiť. Poradie je určené, nemenné a každý jedinec absolvuje úplný test jednorázovo. Nie je možné test opakovať v deň bonitácie 2 alebo viac krát.*

*Jedinec, ktorý sa prejavuje vyrovnane, kľudne a priateľsky je vyhodnotený ako úspešný. Ak sú pochybnosti o povahe psa, má Bonitačná komisia právo psovodovi prikázať vykonať ďalšie cvičenie. Toto cvičenie je v podobnom znení ako predchádzajúce, s rovnakými požiadavkami na správanie sa.*

**Postupnosť krokov povahového testu:**

**1. Reakcia na hlasitý zvuk**

Psovod má jedinca uviazaného na stopovacom vodidle (min.5 m). Psovod umožní jedincovi voľný pohyb na celú dĺžku vodidla (ideálne povelom voľno, alebo vyvolať hru, aby sa jedinec uvoľnil a využil dĺžku vodidla na pohyb). Psovod sa venuje jedincovi, hrá sa s ním, ale nebráni výhľadu a sledovaniu diania v okolí. Bez kontaktu prechádza osoba neznáma pre jedinca, max.do vzdialenosti 2m od neho. Osoba spôsobí hlasitý zvuk (pádom predmetu, úderom). Osoba odchádza.

**Chovanie jedinca:** Jedinec má osobu ignorovať, sledovať zo zvedavosti, priradiť sa k psovodovi, byť priateľský, uvoľnený, v žiadnom prípade nie agresívny, nesnažiť sa o napadnutie osoby, nesnažiť sa ukoristiť spadnutý predmet, placho sa snažiť o útek, tisnúť sa k majiteľovi zo strachu a podobne.

**2. Skupina ľudí**

Psovod si jedinca pripne na kratšie vodidlo (max. 120 cm, nie kratšie). Postaví sa približne 10m od skupinky jedincovi neznámych ľudí (5-6 osôb), ktorí stoja vo väčšom kruhu. Psovod vchádza s jedincom na voľnom vodidle do skupinky ľudí a prechádza niekoľko krát medzi osobami v skupine, bez ich kontaktovania. Osoby sa správajú neutrálne, prirodzene. Jedinca si nevšímajú, nekontaktujú ho slovom a ani pohľadom. Následne sa postaví psovod do stredu kruhu. Jedinec si sadne, prípadne sa priradí k nohe psovoda, avšak na voľnom vodidle. Skupina ľudí sa začne pohybovať pokojným krokom a obkľúči jedinca a psovoda, najviac na 1m. Následne sa skupina rozíde.

**Chovanie jedinca:** Jedinec nesmie byť plachý, agresívny, snažiť sa o útek, prejavovať sa vrčaním, hryzením. Má byť kľudný, vyrovnaný, priateľský.

**3. Stretnutie s neznámou osobou**

Psovod s jedincom odchádza zo skupinky ľudí a prichádza k osobe, ktorú jedinec nepozná. Psovod sa s osobou priateľsky pozdraví, podá si ruku, nadviaže krátky, priateľský rozhovor. Ak má jedinec záujem o kontakt, smie byť pohladený neznámou osobou. Jedinec si môže sadnúť, ľahnúť, stáť pri psovodovi. Psovod sa s osobou priateľsky rozpráva 20-30 sekúnd, rozlúči sa a odchádza.

**Chovanie jedinca:** Jedinec nesmie byť plachý, agresívny, snažiť sa o útek, prejavovať sa vrčaním, hryzením. Má byť kľudný, vyrovnaný, priateľský.

***Povahový test je ukončený.***

**Vyhodnotenie testu povahy:**

***Štandard povahy jedinca plemena Leonberger:*** *Výborný rodinný pes, mimoriadne priateľský vzťah k deťom. Je príjemným, pokojným, poslušným a neohrozeným spoločníkom v každej životnej situácii. K uprednostňovaným vlastnostiam patrí sebavedomie a suverénna miernosť, stredný temperament (aj chuť do hry), schopnosť podriadiť sa, učenlivosť, pozornosť a nevšímavosť k hluku.*

* **Chovanie jedinca počas merania, váženia, kontroly chrupu,** **semenníkov:**

Žiadúca povaha je neutrálna, priateľská. Pes má byť kľudný, vyrovnaný, priateľský, napr. komunikuje s okolím, má záujem o osoby, meradlá, okolie, predmety,... ďalej napr. vrtenie chvostom, očný kontakt s osobami a pod.

* **Menej žiadúce je** neisté chovanie, prejavujúce sa cúvnutím od priateľsky sa chovajúcej osoby, odťahovanie sa na vodidle, prikrčenie, chvost stiahnutý na bruchu.
* **Jedinec nesmie byť extrémne plachý:**

Prejavuje sa napr. krčením, plazením, snahou o útek, znemožnením kontroly chrupu, semenníkov, zmerania výšky a váhy. Zjavne neistý prejav, napr. chvost stiahnutý neustále pod brucho, stiahnuté uši, pysky, strnulosť, uhýbanie od cudzích, uhýbanie pohľadu, neprítomný pohľad, „blokovanie okolia“, neustále a neprirodzené tisnutie sa na majiteľa a podobne.

* **Jedinec nesmie byť agresívny:**

Prejavuje sa napr. vrčaním, cerením zubov, náznakmi útoku, hryzením komisie alebo vlastného majiteľa.

1. **BEZPROSTREDNE PO UKONČENÍ BONITÁCIE:**
* **Vyhotovenie fotografie** **psa** v postoji a z profilu (pre potreby SLK – webová stránka, archív).

 **Vykoná:** Poradca chovu SLK.

* **Slovné zhodnotenie** bonitovaného jedinca a **oznámenie rozhodnutia** Bonitačnej komisie o výsledku bonitácie jedinca (chovný/nechovný) majiteľovi bonitovaného jedinca.

 **Vykoná:** Predseda Bonitačnej komisie.

* **Zápis výsledku bonitácie** do Preukazu o pôvode jedinca a Zápis výsledku bonitácie do Bonitačnej karty jedinca (vyhotovuje sa v dvoch exemplároch, jeden pre majiteľa bonitovaného jedinca a druhý pre potreby SLK).

 **Vykoná:** Poradca chovu SLK.

* **Odovzdanie všetkých dokumentov** majiteľovi bonitovaného jedinca.

 **Vykoná:** Poradca chovu SLK.

* **Vyplatenie odmeny** členom Bonitačnej komisie (výdavkové lístky a príjmové lístky).

 **Vykoná:** Hospodár SLK.

1. **PO BONITÁCII:**
* **Zverejnenie výsledkov bonitácie** na webovej stránke SLK (do 7 dní po bonitácii slovné zhodnotenie priebehu bonitácie, zovšeobecnenie poznatkov a skúseností).

 **Vykoná:** Poradca chovu SLK v súčinnosti s administrátorom webu.

* **Pridanie zbonitovaných jedincov medzi chovných psov a chovné suky** na webovej stránke SLK (do 7 dní s aktuálnou fotografiou a základnými údajmi zbonitovaného jedinca).

 **Vykoná:** Poradca chovu SLK v súčinnosti s administrátorom webu.

* **Založenie karty chovných psov/súk**

 **Vykoná:** Poradca chovu SLK.

* **Zaslanie informačného e-mailu** majiteľovi chovného psa (do 7 dní po bonitácii - poradenstvo, práva a povinnosti majiteľa chovného jedinca).

 **Vykoná:** Poradca chovu SLK.

**Personál pre vykonanie bonitácie:**

* **Bonitačná komisia:** Predseda komisie - Delegovaný rozhodca SKJ, Poradca chovu SLK, Člen komisie. Členom Bonitačnej komisie nemôže byť osoba, ktorá je alebo bola minimálne 6 mesiacov pred bonitáciou vlastníkom bonitovaného jedinca, alebo bonitovaný jedinec bol vo vlastníctve ich najbližších príbuzných alebo partnerov.
* **Pomocný personál:** Osoba s predmetom vydávajúcim zvuk, skupinka 5-6 osôb, osoba, ktorú stretne psovod (náhodne vybrané osoby). Možnosť prizvať aj klubom povereného **veterinárneho lekára.**

**Materiálno technické zabezpečenie priebehu bonitácie:**

* **Čítačka čipov** (skontrolovať baterky), **Váha** (skontrolovať baterky), **Meradlo výšky** (skontrolovať funkčnosť), **Fotoaparát** (skontrolovať baterky, kartu), **krátke vodidlo** (120cm), **dlhé stopovacie vodidlo** (5m), **Predmet vydávajúci hlasitý zvuk** – napr.plechovka s kameňom, dve kovové misky, rapkáč, pískajúca hračka), **Psia lekárnička** (skontrolovať úplnosť), **Vlhčené vreckovky** (pre členov bonitačnej komisie), **Zložky prihlásených jedincov** (Žiadosť o vykonanie bonitácie s prílohami v súlade s čl. III., ods. 6 Bonitačnej smernice SLK, 2x bonitačná karta), **Zložka pre potreby Bonitačnej komisie** (Zoznam bonitovaných jedincov, Hodnotiaca tabuľka exteriéru jedinca, Hodnotiaca tabuľka povahy jedinca, Zápisník Chovný pes/suka).

**Zabezpečuje:** Poradca chovu SLK

**HODNOTIACA TABUĽKA EXTERIÉRU od 01.10.2024**

|  |  |  |  |  |  |  |  |
| --- | --- | --- | --- | --- | --- | --- | --- |
| **A** | **Farba / Farbe** |  | **I** | **Nosné partie / Nase** |  | **Q** | **Chrbát / Rücken** |
| **0** | zlatá / golden |  | **0** | v pomere / proportional |  | **0** | rovný / gerade |
| **1** | levia žltá / löwengelb  |  | **1** | kratšie / etwas kürzer |  | **1** | mäkký / weich |
| **2** | mahagón / rotbraun |  | **2** | dlhšie / etwas länger |  | **2** | klenuty / gewölbt |
| **3** | iná štandartná / andere laut den Standard |  | **3** | užšie / etwas schmaller |  | **7** | kaprí / Karpfrücken |
| **4** | s úhlovaním / mit schwarzen Spitzen  |  | **7** | rušia výraz / Ausdruck störend  |  | **10** | neštandard / nicht standard |
| **6** | striebrošedá / silbergrau |  | **10** | neštandard / nicht standard |  | **R** | **Zadná časť tela / Hinterteil** |
| **7** | veľké biele znaky / große weiße Flecken |  | **J** | **Stop / Stirnabsatz** |  | **0** | uobre uhlená / gute Winkelung |
| **8** | prevaha čiernej / am meisten schwarz |  | **0** | jasne naznačený / klar |  | **1** | mierne prestavaná / etwas überbaut |
| **10** | neštandard / nicht standard |  | **1** | veľmi výrazný / sehr ausdrucksvoll |  | **2** | mierne spádová / etwas niedergebaut |
| **B** | **Hlava / Kopf** |  | **2** | nevýrazný / nicht ausdrucksvoll |  | **7** | silne klesajúce / stark senkend |
| **0** | typická / typisch |  | **10** | neštandard / nicht standard |  | **10** | neštandard / nicht standard |
| **1** | úzka / schmal |  | **K** | **Uši / Ohren** |  | **S** | **Dĺžka chvosta / Rutenlänge** |
| **2** | široká ťažká / breit, schwer |  | **0** | vysoko nasadené / hoch eingesetzt |  | **0** | normálna / normal |
| **10** | neštandard / nicht standard |  | **1** | nízko nasadené / niedrig eingestezt |  | **1** | dlhší / etwas länger |
| **C** | **Maska / Maske** |  | **6** | nepriliehajúce / abstehend |  | **2** | kratší / etwas kurzer |
| **0** | výrazná / ausgeprägt |  | **7** | veľmi malé / sehr klein |  | **7** | veľmi krátky / sehr kurz |
| **1** | rozpitá / durchbrochen |  | **8** | príliš veľké / zu groß |  | **10** | neštandard / nicht standard |
| **2** | naznačená / schwach |  | **10** | netypické / nicht typisch |  | **T** | **Držanie chvosta / Rutenhlatung** |
| **10** | chýba / fehlt |  | **L** | **Predhrudie / Vorbrust** |  | **0** | dolu nesený / gesenkt getragen |
| **D** | **Chrup / Zähne** |  | **0** | primerané / angemessen |  | **1** | vybočený do strany / zur Seite getragen |
| **0** | úplný / vollständig |  | **1** | dostatočné / ausreichend |  | **2** | zatočený / Ring |
| **1** | zub naviac / ein Zahn mehr |  | **2** | slabé / schwach |  | **3** | háčik / Hacken |
| **2** | chýba 1x M3 / fehlt 1 M3 |  | **10** | neštandard / nicht standard |  | **7** | trvale stočený / ständig zusammengerollt |
| **3** | chýba 2x M3 / fehlt 2 M3 |  | **M** | **Hrudník / Brust** |  | **10** | neštandard / nicht standard |
| **10** | neúplny / nicht vollständig |  | **0** | dobre vyvinutý / gut entwickelt |  | **U** | **Semenníky / Hoden** |
| **E** | **Zhryz / Gebiss** |  | **1** | úzky / schmall |  | **0** | obidva / beide |
| **0** | nožnicový / scherengebiss |  | **2** | sudovitý / viel zu rund |  | **7** | nestabilné v miešku / nich stabil |
| **1** | tesné nožnice / enges Scherengebiss |  | **10** | neštandard / nicht standard |  | **9** | chýba 1 /1 fehlt  |
| **2** | nepravidelný / unregelmäßig |  | **N** | **Laby / Pfoten** |  | **10** | chýba 2 / beide fehlen |
| **3** | kliešťovitý / Zange |  | **0** | uzavrené guľaté / geschlossen rundig |  | **V** | **Srsť / Fell** |
| **9** | predhryz / Vorbiss |  | **1** | zajačie / Hasenpfoten |  | **0** | rovná / gerade |
| **10** | podhryz / Rückbiss |  | **2** | otvorené / offen |  | **1** | zvlnená / wellig |
| **F** | **Farba očí / Augenfarbe** |  | **7** | hnedé vankúšiky / braune Kissen |  | **2** | nepriliehajúca / nicht anliegend |
| **0** | tmavo hnedá / dunkelbraun |  | **10** | neštandard / nicht standard |  | **7** | mierne kučeravá / etwas lockig |
| **1** | stredne hnedá / mittelbraun |  | **O** | **Postoj HK / Vordergliedmaßen** |  | **10** | neštandard / nicht standard |
| **2** | svetlo hnedá / hellbraun |  | **0** | normálny rovný / normal parallelgestellt  |  | **W** | **Dĺžka srsti / Felllänge** |
| **7** | dravčia žltá / drachengelb |  | **1** | zbiehavý / zusammenlaufend |  | **0** | dlhá / lang |
| **10** | neštandard / nicht standard |  | **2** | rozbiehavý / auseinanderlaufend |  | **1** | polodlhá / mittellang |
| **G** | **Očné viečka / Lidschluss** |  | **3** | vybočené lakte / ausgebeugte Ellbogen |  | **7** | veľmi krátka / sehr kurz |
| **0** | priliehajúce / geschlossen |  | **4** | vbočené laby / eingebeugte Pfoten  |  | **10** | neštandard / nicht standard |
| **1** | mierne otvorené / leicht offen |  | **5** | vybočené laby / ausgebeugte Pfoten |  | **X** | **Pohyb / Bewegung** |
| **2** | nábeh na vtiahnuté / neigt zur Einziehen |  | **6** | úzky / eng |  | **0** | priestranný / ausreichend frei |
| **7** | mierne vchlípené / leicht entropium |  | **7** | strmé úhlenie / steile Winkelung |  | **1** | viazaný / gebunden |
| **8** | mierne vychlipené / leicht ektropium |  | **9** | extrémne vytočené / extrem ausgebeugt |  | **2** | ťažkopádny / schwerfällig |
| **9** |  vchlípené/ entropium |  | **10** | veľmi strmé / keine Winkelung |  | **7** | mimochod / pass |
| **10** | vychlípené / ektropium |  | **P** | **Postoj BK / Hintergliedmaßen** |  | **10** | neštandard / nicht standard |
| **H** | **Pysky / Lefzen** |  | **0** | normálny rovný / normal parallelgestellt  |  | **Y** | **TYP (mohutnosť)** |
| **0** | uzavrené / geschlossen |  | **1** | rozbiehavý / auseinanderlaufend |  | **0** | silný / stark |
| **1** | voľnejšie / etwas lockerer |  | **2** | vbočené tlapy / eingebeugte Pfoten |  | **1** | stredný / mitte |
| **7** | otvorené / offen |  | **3** | vybočené tlapy / ausgebeugte Pfoten |  | **2** | ťažký / schwer |
| **8** | previsnuté / überhängig |  | **4** | strmé úhlenie / steile Winkelung |  | **3** | ľahký / leicht |
| **10** | neštandard / nicht standard |  | **5** | úzky / eng |  | **10** | mimoriadne slabý / Extrem schwach |
| **CH** | **Pysky / Lefzen** |  | **6** | zbiehavý v pätách / an Fersen spitz zulaufend |  | **Z** | **Formát / Format** |
| **0** | čierny pigment / schwarzes pigment |  | **7** | kravský / starkes X |  | **0** | normálny / normal |
| **1** | mierne zosvetlené / etwas heller |  | **8** | sudovitý / starkes O |  | **1** | mierne kratší / letwas kurzer |
| **7** | hnedé / braun |  | **10** | veľmi strmé / keine Winkelung |  | **2** | mierne dlhší /etwas länger |
| **8** | úbytok pigmentu / pigmentverlust |  |  |  |  | **7** | kvadratický / qadratisch |
| **10** | neštandard / nicht standard |  |  |  |  | **8** | príliš dlhý - zu lang |
|  |  |  |  |  |  | **10** | neštandard / nicht standard |

**HODNOTIACA TABUĽKA POVAHY**

**Dátum bonitácie: \_\_\_\_\_\_\_\_\_\_\_\_\_\_\_\_\_\_\_\_\_\_\_**

**Miesto bonitácie: \_\_\_\_\_\_\_\_\_\_\_\_\_\_\_\_\_\_\_\_\_\_\_**

**Komisia - rozhodca pre exteriér: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ podpis \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Člen poverený výborom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ podpis \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Člen poverený výborom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ podpis \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |
| --- | --- | --- | --- | --- | --- |
| **Meno psa** |  |  |  |  |  |
| **Kontrola čipu** |  |  |  |  |  |
| **Váženie** |  |  |  |  |  |
| **Meranie** |  |  |  |  |  |
| **Chrup** |  |  |  |  |  |
| **Semenníky** |  |  |  |  |  |
| **Prehmatávanie pri hodnotení exteriéru** |  |  |  |  |  |
| **1.Hlasitý zvuk** |  |  |  |  |  |
| **2.Skupinka ľudí** |  |  |  |  |  |
| **3.Rozhovor s cudzím** |  |  |  |  |  |
| **POVAHA CELKOVO** |  |  |  |  |  |

***Pokiaľ je povaha v štandarde – OK (neutrálna, priateľská povaha)***

***Pokiaľ došlo k odchýlke v povahe, poznačí sa typ nežiaducej reakcie – mierne neistý, plachý, extrémna plachosť, agresívne správanie***